Document ID: 32006R1255

KOMISJONI MÄÄRUS (EÜ) nr 1255/2006,
21. august 2006,
millega muudetakse määrust (EÜ) nr 1431/94, milles sätestatakse nõukogu määruses (EÜ) nr 774/94 ettenähtud impordikorra üksikasjalikud rakenduseeskirjad kodulinnulihasektoris ning kodulinnuliha ja teatavate muude põllumajandussaaduste teatavate ühenduse tariifikvootide avamine ja haldamine
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta, (1) eriti selle artikli 3 lõiget 2 ning artikli 6 lõiget 1,
ning arvestades järgmist:
(1)
Komisjoni määrusega (EÜ) nr 1431/94 (2) on mitmeks aastaks ette nähtud kodulinnuliha imporditariifikvootide avamine ja haldamine.
(2)
Nõukogu otsusega nr 2006/333/EÜ (3) heakskiidetud kirjavahetuse vormis lepingu sõlmimisega Euroopa Ühenduse ja Ameerika Ühendriikide vahel vastavalt 1994. aasta üldise tolli- ja kaubanduskokkuleppe (GATT) (4) artikli XXIV lõikele 6 ja artiklile XXVIII on ette nähtud kodulinnuliha iga-aastase imporditariifikvoodi suurendamine erga omnes2 485 tonni võrra teatavate külmutatud kalkuniliha jaotustükkide puhul.
(3)
Arvestades Bulgaaria ja Rumeenia võimalikku ühinemist Euroopa Liiduga 1. jaanuaril 2007, on soovitatav 2007. aasta esimese kvartali litsentsitaotluste esitamise jaoks kehtestada erinev ajavahemik.
(4)
Määrust (EÜ) nr 1431/94 tuleks vastavalt muuta.
(5)
Käesolevas määruses ette nähtud meetmed on kooskõlas linnuliha- ja munaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1431/94 muudetakse järgmiselt:
1.
Artikli 3 punkt c asendatakse järgmisega:
“c)
litsentsitaotluste ja litsentside lahtrisse 8 tuleb kanda päritoluriik; litsentsid kohustavad importima näidatud riigist, välja arvatud rühmade 3, 5 ja 6 puhul.”
2.
Artiklit 4 muudetakse järgmiselt:
a)
Lõikele 1 lisatakse järgmine lõik:
“Ajavahemikuks 1. jaanuarist kuni 31. märtsini 2007 võib litsentsitaotlusi siiski esitada 2007. aasta jaanuari esimese seitsme tööpäeva jooksul.”
b)
lõike 2 kolmas lõik asendatakse järgmisega:
“Rühmade 3, 5 ja 6 puhul võib iga taotleja siiski esitada sama tooterühma kohta mitu taotlust, kui need tooted pärinevad eri riikidest. Taotlused, iga päritoluriigi kohta üks, peab liikmesriigi pädevale asutusele esitama koos. Neid käsitatakse ühe taotlusena, arvestades artikli 3 punktis b nimetatud maksimummäära ja eelmist lõiku.”
3.
Lisad asendatakse käesoleva määruse lisaga.
Artikkel 2
Käesolev määrus jõustub selle Euroopa Liidu Teatajas avaldamise päeval.
Seda kohaldatakse alates 1. juulist 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 21. august 2006

Labels: 3
17